«Империя» термины формаль рәүештә Яңы осорҙа башҡа континенттарҙа колонияларға эйә булғанxa0— Португалия империяһы, Испания империяһы, Голландия һ. б. империяларға ҡарата ҡулланыла. Әммә был дәүләттәрҙең хакимдары бер ҡасан да император титулына эйә булмаған. Инглиз подданныйҙарына һәм башҡа европалылар өсөн королева булып ҡалған һәм «Һиндостан императрицаһы» булараҡ тәхеткә килгән инглиз королеваһы Виктория был рәттә айырым күренеш булып билдәләнә.